రైతుల నిరసన ర్యాలీలో నారాయణమూర్తిపాల్గొన్న 2 వేలమంది తెలుగు రైతులున్యూఢిల్లీ, నవంబరు20(ఆంధ్రజ్యోతి): వ్యవసాయంపై స్వామినాథన్ కమిటీ సిపార్సులను కేంద్రం వెంటనే అమలు చేయాలని ప్రముఖ విప్లవ నటుడు ఆర్ నారాయణమూర్తి డిమాండ్ చేశారు. రైతులు పెట్టిన పెట్టుబడికి 50% లాభంతో గిట్టుబాటు ధర చట్టప్రకారం కల్పించాలని స్వామినాథన్ సిఫార్సు చేశారని ఆయన పేర్కొన్నారు. జీఎస్టీ అమలు చేయడానికి అర్ధరాత్రి పార్లమెంట్లో వేడుకలు జరిపిన ప్రధాని మోదీ రైతుల సమస్యలు తీర్చేందుకు అత్యవసర సమావేశాలు నిర్వహించాలన్నారు. ఆలిండియా కిసాన్ సంఘర్ష్ సమన్వయ కమిటీ (ఏఐకేఎస్సీసీ) ఆధ్వర్యాన ఢిల్లీలో సోమవారం భారీ నిరసన కార్యక్రమాన్ని చేపట్టారు. దీనికి హాజరైన ఆయన మీడియాతో మాట్లాడారు. దేశవ్యాప్తంగా రుణమాఫీ అమలుచేయాలని, పెట్టుబడిపై 50 శాతం లాభంతో గిట్టుబాటు ధర చట్టప్రకారం కల్పించాలని కోరారు. ఈ సందర్భంగా రైతు నేతలు ‘కిసాన్ ముక్తి సంసద్’ నిర్వహించి రెండు ‘బిల్లులు’ ఆమోదించారు.  దేశవ్యాప్తంగా 64 వేలమంది ఆత్మహత్యలకు పాల్పడినా ప్రభుత్వం కరగడం లేదన్నారు. ఆత్మహత్య చేసుకున్న దాదాపు 50 మంది తెలంగాణ రైతుల కుటుంబసభ్యులు ఇదే ర్యాలీలో పాల్గొన్నారు. దేశవ్యాప్తంగా దాదాపు 200 రైతు సంఘాలు కదం తొక్కగా, తెలుగు రాష్ట్రాల నుంచి 25 సంఘాలకుపైగా దీనిలో పాల్గొన్నాయి. సుమారు 2వేల మంది తెలుగు రైతులు తమ డిమాండ్లను నినాదాల రూపంలో వినిపించారు. మాజీ మంత్రి వడ్డే శోభనాద్రీశ్వరరావు మాట్లాడుతూ ఐదు ఎకరాలున్న రైతుకు కూడా నెలకు రూ.3800 మాత్రమే ఆదాయం వస్తోందన్నారు.
raitula nirasana rallilo naaraayanamuurtipaalgono 2 velamandi telugu raitulunyuudillii, navambaru20(aandhrajyoti): vyavasaayampai swaminathan commity sipaarsulanu kendram ventane amalu cheyalani pramukha viplava natudu ar narayanamurthy demand chesaru. raitulu pettina pettubadiki 50% laabhamtho gittubaatu dhara chattaprakaram kalpinchaalani swaminathan sifaarsu chesarani aayana perkonnaru. gst amalu cheyadaaniki ardharaatri paarlamentlo vedukalu jaripina pradhaani modii raitula samasyalu teerchenduku atyavasara samavesalu nirvahinchaalannaaru. alindia kisan sangharsh samanvaya commity (aikssc) aadhvaryaana dhilleelo somavaram bhari nirasana kaaryakramaanni chepattaru. deeniki haajaraina aayana meediatho matladaru. desavyaaptamgaa runamafi amalucheyaalani, pettubadipai 50 saatam laabhamtho gittubaatu dhara chattaprakaram kalpinchaalani koraru. ee sandarbhamgaa raitu nethalu ‘kisan mukti samsad’ nirvahinchi rendu ‘billulu’ aamodinchaaru.  desavyaaptamgaa 64 velamandi aatmahatyalaku palpadina prabhutvam karagadam ledannaru. aatmahatya chesukunna daadaapu 50 mandi telamgaana raitula kutumbasabhyulu ide rallilo paalgonnaaru. desavyaaptamgaa daadaapu 200 raitu sanghaalu kadam tokkagaa, telugu rashtrala nunchi 25 sanghaalakupaigaa deenilo palgonnayi. sumaru 2vela mandi telugu raitulu tama demandlanu ninaadaala roopamlo vinipinchaaru. maji mantri vadde sobhanaadreeswararaavu maatlaadutuu aidu ekaraalunna raituku kuudaa nelaku roo.3800 matrame aadaayam vastondannaru.